
Cornel Nistorescu: Mai avem puţin şi o să se 
spună că dacă nu-ţi plac manelele eşti rasist 

"Să vă fie rușine!”, strigă pe Facebook un pui de vedetă (cu Macarena și alte două- 
trei cîntece) pe numele ei Erika Isac. Ne-a moralizat niţel într-un cîntec și a devenit 
mare și moralizatoare. Şi, ca tot românul, a sărit și ea să-și spună părerea în 
scandalul zilei, o părere scurtă, arătîndu-ne obrazul. Probabil că o să ne frece 
ridichea și într-un viitor cîntec de mare audienţă la același public al ei. Ce a stîrn” 
o atit de rău pe constănţeancă?? Erika Isac (nume de scenă sau de buletin?) s-a 
adresat celor care l-au fluierat pe Babasha (scris cu ș îi cam pute!), cel care a 


apărut ca o gălușcă într-un suc de lămiie la mijlocul concertului Coldplay de 
miercuri seara, la care asistau 50.000 de oameni. Babasha este unul mai nou din 
marea armată de maneliști care inundă net-ul și tiktok-ul cu succesele lor, și 
nunțile, și petrecerile. Graţie audienței în creștere, Babasha a fost invitat să se 
producă și el cu un cîntec în timpul concertului de pe Stadionul Naţional în timpul 
concertului Coldplay”, scrie, în Cotidianul, jurnalistul Cornel Nistorescu. 


„Coldplay este un grup englez de muzică rock alternativ și piano-rock cu mare 
succes la cei tineri și cu o vedetă faimoasă pe glob — Chris Martin, pe post de solist, 
pianist și chitarist. Christhoper Anthony John Martin este cunoscut și ca fost soţ al 
celebrei (și fițoasei) actriţe Gwyneth Paltrow. 


Ei bine, Chris Martin, artist și susținător de minorităţi, a invitat la show-ul de pe 
Stadionul Naţional și un cîntăreţ român să interpreteze un „cînticel”. Un autohton cu 
un cînticel de 4-5 minute într-un concert al unei trupe celebre în fața a 50.000 de 
oameni este ca o bătaie pe umăr, ca o promovare, ca un tras cu ochiul către 
asistenţa entuziasmată. Şi Babasha ăsta al nostru, super-fericit, a acceptat fără să-și 
imagineze că va avea parte de o asemenea primire. Marea problemă a celor fără 
mari probleme a venit de la ploaia de fluierături. Babasha zice că 


-„Eu sunt doar un puști de 22 de ani și chiar muncesc zi și noapte pentru un vis. 
Indiferent că eu cânt manele. Pentru cine nu înţelege încă treaba asta, maneaua este 
rău famată doar din cauza rasismului, nu din cauza muzicii în sine, doar pentru cine 
nu înţelege muzica cu adevărat. Pentru că uitaţi, străinii ne apreciază, doar românii 
nu ne apreciază”. 


Presupun că l-a durut rău. Chiar înţeleg. Au păţit-o și alţii, celebri și mai valoroși 
decit el. Istoria muzicii este plină de eșecuri celebre, de fluierături și de huiduieli. 
Problema din acest caz nu vine de calitatea muzicii sau de la reacţia publicului (după 
părerea mea, explicabilă) „ci de la faptul că fluierăturile au fost puse pe seama 
„rasismului”. Babasha a plasat-o repede în discriminare. „Maneaua este rău famată 
doar din cauza rasismului, nu din cauza muzicii în sine”. 


Babasha al nostru (nu știu cît o fi umblat pe la școală!) s-a făcut și sociolog muzical și 
psiholog al românilor (ca și manelistul într-ale psihologiei profesorul universitar dr 
Daniel David). De ce este „rău famată”? Că nu se cîntă la Academia Română și la 
Atheneul Român? Nu cumva se cîntă prea peste tot, într-un fel de potop muzical 


care îneacă muzica populară românească? Mă refer la folclorul tradițional, dar și la 
celelalte genuri. Care este proporţia între frecvența manelelor în raport cu celelalte 
genuri muzicale? Nu cumva îngroapă tot? Și de ce-i „rasism”, din moment ce 
maneliștii cîștigă exagerat de mult, iar spectacolul lor de prost gust contaminează 
încet, lent, dar iremediabil atmosfera și calitatea comportamentului din societate? 


Nu cumva ne aflăm în faţa unei neînţelegeri, a unui program neinspirat, a unei 
alegeri nepotrivite? Știau spectatorii că vor avea parte de o manea? Era muzica lui 
Babasha de același nivel artistic pentru a fi fost inclusă într-un asemenea concert? 


Și mai tare este reacţia actriţei Bianca Babasha, sora manelistului: 


— „Eu şi fratele meu nu luptam cu oameni ca voi, cu răutăţi, nu ne dorim succesul cu 
orice preţ. Muncim la noi, la limitele noastre, cu fricile si cu propria persoană, pentru 
ca ne-am dat seama că lupta nu e cu ceilalţi, ci cu noi înşine, ghidaţi de Dumnezeu. 
Voi ce aţi realizat in viaţa? Ce vă place, ce nu vă place? Va cunoaşteţi pe voi? 
Conştientizaţi viaţa din voi? După ce va ghidaţi? Eu înţeleg ca nu v-aţi aşteptat la 
acest moment, dar dacă în Europa avem reputaţia proastă pe care o avem, voi nu aţi 
făcut altceva decât sa o întăriţi” 


Nici ea nu înţelege că uneori cînd te avinţi spre glorie și spre paradis te poţi grăbi să 
intri cu capul în zid”, scrie Nistorescu. 


/babasa #coldplay #cornel nistorescu #manele #progresism 


Cimpoi Adrian 


Cimpoi Adrian este absolvent al Universității din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

George Simion: „Pensiile sunt ridicol de mici din cauza preţurilor mari” 


Primarul orașului Otelu Roșu, Luca Mălăiescu, în Dan Meran si combinatiile de clan de la PNL 
conflict de interese, organizator de evenimente Sector 5! Accesul la contracte publice și la 


prin firmele familiei ṣi apropiaților funcţii bine plătite la stat 


Mafiile PSD, PNL și UDMR au avut grijă să radă Politica de clan la Partidul Naţional Liberal — 
tot de pe suprafața pământului în județul Mureș Filiala Sector 5 


BNR: Datoria externă totală a României a crescut cu 1,804 miliarde euro, în primele patru luni 


Imagini apocaliptice de la Drobeta Turnu Severin. Grindina a făcut prăpăd în oraș: a spart geamurile 
mașinilor și a făcut găuri în clădiri VIDEO 


Statele Unite și Turcia au semnat un acord pentru achiziţia de avioane de luptă F-16 


Medicul din București, acuzat de neglijenţă după ce o pacientă a murit cu o compresă uitată în 
abdomen, poate da din nou consultaţii 

